10Tlung ya sehalaledisiso a etsa dikerubime tse pedi tse betlilweng, mme tsa manehwa ka kgauta. 11Mapheo a dikerubime, bolelele ba wona e ne e le ditswe tse mashome a mabedi; lepheo la e nngwe bolelele ba lona e ne e le ditswe tse hlano, le ne le kgitla lebota la ntlo; lepheo le leng le lona le bolelele ba ditswe tse hlano le ne le amana le lepheo le leng la kerubime ya bobedi; 12lepheo le leng la kerubime e nngwe bolelele ba lona e ne e le ditswe tse hlano; le ne le kgitla lebota la ntlo, mme lepheo le leng le bolelele ba tswe tse hlano le ne le amana le lepheo la kerubime e nngwe. 13Mapheo a dikerubime tseo, ha a otlolohile, a ne a etsa sebaka sa ditswe tse mashome a mabedi. Di ne di eme ka maoto a tsona, mme difahleho tsa tsona di ne di tadimile kahare ho ntlo.